Ericu950/Stoicheia-meter-silver huggingface dataset:
τοσοῦτον δ ἄρα τὸ προμηθὲς ἐν τοῖς ἱεροῖς νόμοις ἐστίν , ὥσθ ὑπὲρ τοῦ μηδεμίαν ἔκθεσμον ὁμιλίαν ἀνθρώπους προσίεσθαι διείρηται μη δὲ κτῆνος ἐᾶν ὑπό τινος ἑτερογενοῦς ὀχεύεσθαι 0 ·
τράγον οὐδεὶς ἐάσει ποιμὴν Ἰουδαῖος ἐπιβαίνειν ἀμνάδι οὐ δὲ κριὸν χιμαίρᾳ οὐ δὲ βοῦν ἵππῳ , εἰ δὲ μή , δώσει δίκας ὡς φύσεως δόγμα λύων , ᾗ τὰ ἀνωτάτω γένη διατηρεῖν ἐπιμελὲς οὐ νοθευόμενα 0 1 2 .
τοὺς ὀρεῖς ἔνιοι μὲν ἁπάντων ὑποζυγίων προτιμῶσιν , ἐπειδὴ τὰ σώματα αὐτοῖς πέπηγε καὶ σφόδρα νενεύρωται , κ ἀν τοῖς ἱπποφορβίοις καὶ ταῖς ἱπποστάσεσιν ὄνους ὑπερμεγέθεις , οὓς προσαγορεύουσι κήλωνας , ἀνατρέφουσιν , ἵνα ταῖς θηλείαις ἐπιβαίνωσι πώλοις , αἳ δὴ μικτὸν ζῷον ἀποτίκτουσιν ἡμίονον , ἧς παρὰ φύσιν τὴν γένεσιν εἰδὼς ἀνὰ κράτος ἀπεῖπε Μωυσῆς καθολικωτέρᾳ προστάξει , τοῖς ἀνομοιογενέσι μὴ ἐφεὶς ὀχεύειν ἢ ὀχεύεσθαι .
πρ οὐνόησε μὲν οὖν ἀναλόγως τοῦ πρέποντος καὶ ἀκολούθου τῇ φύσει , μακρόθεν δ ὡς ἀπὸ σκοπῆς ἐσωφρόνισεν ἀνθρώπους , ἵν ἐκ τῶνδε προμαθόντες ἄνδρες ὁμοῦ καὶ γυναῖκες ἀνέχωσιν ὁμιλιῶν ἐκνόμων 0 .
ἐάν τε οὖν ἀνὴρ ὀχεύῃ τετράπουν ἐάν τε γυνὴ ὑπὸ τετράποδος ὀχεύηται , θνῃσκέτωσαν καὶ οἱ ἄνθρωποι καὶ τὰ τετράποδα , οἱ μὲν ὅτι ὑπὲρ τοὺς ὅρους ἀκρασίας αὐτῆς ἤλασαν εὑρεταὶ γενόμενοι παρηλλαγμένων ἐπιθυμιῶν καὶ ὅτι ἡδονὰς ἀηδεστάτας ἐκαινούργησαν , ὧν καὶ ἡ διήγησις αἰσχίστη , τὰ δὲ ὅτι τοιούτοις ὀνείδεσιν ὑπηρέτησε καὶ ἵνα μηδὲν ἢ τέκῃ ἢ γεννήσῃ παλίμφημον , οἷα εἰκὸς ἐκ τοιούτων μιασμάτων 0 1 2 ·
ἄλλως τε οἷς καὶ βραχὺ μέλει τοῦ πρέποντος οὐκέτ ἂν χρήσαιντο τοῖς θρέμμασιν εἰς οὐδεμίαν τῶν περὶ βίον ὑπηρεσίαν , μυσαττόμενοι καὶ ἀποστρεφόμενοι καὶ τὴν ὄψιν αὐτὴν δυσχεραίνοντες καὶ νομίζοντες ὧν ἂν προσάψαιτο κ ἀκεῖνα εὐθὺς ἀκάθαρτα εἶναι ·
τὰ δὲ μηδαμῇ χρήσιμα τῷ βίῳ ζῆν εἰ καὶ λυσιτελὲς ἀλλ οὖν περιττὸν „ ἄχθος γῆς “ , ὡς εἶπέ τις 0 1 .
πάλιν πόρνην ἡ κατὰ Μωυσῆν οὐ παραδέχεται πολιτεία κοσμιότητος καὶ αἰδοῦς καὶ σωφροσύνης καὶ τῶν ἄλλων ἀρετῶν ἀλλοτρίαν , ἣ ἀναπιμπλᾶσα τὰς ψυχὰς ἀνδρῶν ὁμοῦ καὶ γυναικῶν ἀκολασίας τὸ μὲν τῆς διανοίας ἀθάνατον κάλλος αἰσχύνει , τὴν δὲ τοῦ σώματος ὀλιγοχρόνιον εὐμορφίαν προτιμᾷ , παραρριπτοῦσα μὲν αὑτὴν τοῖς ἐπιτυχοῦσι , τὴν δ  ὥραν ὥσπερ τι τῶν ὠνίων ἐπ ἀγορᾶς πιπράσκουσα , καὶ ἐπὶ μὲν θήρᾳ τῶν νέων ἕκαστα λέγει τε καὶ πράττει , τοὺς δὲ ἐραστὰς ἀλείφει κατὰ ἀλλήλων αἴσχιστον ἆθλον αὑτὴν προτιθεῖσα τοῖς τὸ πλέον εἰσενεγκοῦσιν .
ὡς λύμη καὶ ζημία καὶ κοινὸν μίασμα καταλευέσθω , τὰς τῆς φύσεως διαφθείρασα χάριτας , ἃς ἥρμοττε κ αλοκἀγαθίᾳ προσεπικοσμῆσαι .
μοιχείας δὲ τὰς μὲν ἢ αὐτοφώρους ἢ ἐναργέσιν ἐλέγχοις πιστουμένας ὑπαιτίους ἀπέφηνεν ὁ νόμος , τὰς δὲ καθ ὑπόνοιαν οὐκ ἐδικαίωσεν ἐξετάζεσθαι πρὸς ἀνθρώπων , ἀλλὰ εἰς τὸ τῆς φύσεως ἤγαγε δικαστήριον , ἐπειδήπερ ἄνθρωποι μὲν τῶν ἐμφανῶν ἐπιγνώμονες , θεὸς δὲ καὶ τῶν ἀδήλων , ᾧ μόνῳ δυνατὸν ψυχὴν ἐναργῶς θεάσασθαι 0 1 2 .
φησὶν οὖν τῷ ὑπονοήσαντι ἀνδρί ·
γραψάμενος πρόκλησιν εἰς τὴν ἱερόπολιν ἴθι σὺν τῇ γυναικὶ καὶ καταστὰς ἐπὶ τῶν δικαστῶν ἀπογύμνωσον τὸ παραστάν σοι τῆς ὑπονοίας πάθος , μὴ ὡς ἄν τις συκοφάντης ἢ κακοτεχνῶν ὑπὲρ τοῦ πάντως περιγενέσθαι , ἀλλ ὡς ἄν τις τῆς ἀληθείας ἀκριβὴς ἐξεταστὴς ἄνευ σοφιστείας 0 1 .
ἡ δὲ γυνὴ δύο κινδύνους ὑπομένουσα , τὸν μὲν ὑπὲρ ψυχῆς , τὸν δὲ αἰσχύνης βίου , παντὸς ἀργαλεώτερον θανάτου , κρινάτω παρ αὑτῇ τὸ πρᾶγμα , κ ἂν μὲν καθαρεύῃ , θαρροῦσα ἀπολογείσθω , εἰ δὲ ὑπὸ τοῦ συνειδότος ἐλέγχοιτο , καταδυέσθω , προκάλυμμα τῶν ἁμαρτημάτων αἰδῶ ποιησαμένη ·
τὸ γὰρ μέχρι τέλους ἀναισχυντεῖν ὑπερβολὴ κακίας 0 .
ἐὰν δὲ ἀμφήριστα ᾖ τὰ λεχθέντα καὶ μηδέτερον καθέλκῃ μέρος , ἴτωσαν εἰς τὸ ἱερόν , καὶ ὁ μὲν ἀνὴρ στὰς ἀντικρὺ τοῦ βωμοῦ , παρόντος τοῦ κατ ἐκείνην τὴν ἡμέραν ἱερωμένου , δηλούτω τὴν ὑπόνοιαν , ἅμα καὶ κομίζων ἄλευρον κρίθινον , εἶδός τι θυσίας ὑπὲρ τῆς γυναικός , εἰς ἔνδειξιν τοῦ μὴ κατ ἐπήρειαν ἀλλ ἀπὸ γνώμης ὑγιοῦς κατ ἐνδοιασμὸν εὔλογον αἰτιᾶσθαι .
ὁ δὲ ἱερεὺς λαβὼν προτεινέτω τῇ γυναικὶ καὶ τοὐπίκρανον ἀφελών , ἵν ἐπικρίνηται γεγυμνωμένῃ τῇ κεφαλῇ , τὸ τῆς αἰδοῦς περιῃρημένη σύμβολον , ᾧ ταῖς εἰς ἅπαν ἀναιτίοις ἔθος χρῆσθαι 0 .
μή τε δὲ ἔλαιον μή τε λιβανωτὸς ὡς ἐπὶ τῶν ἄλλων θυσιῶν παρέστω , διὰ τὸ μὴ ἐπὶ χαρτοῖς ἀλλ ἄγαν ὀδυνηροῖς τὴν θυσίαν μέλλειν ἐπιτελεῖσθαι 0 .
κρίθινον δ ἐστὶ τὸ ἄλευρον , ἴσως ἐπειδὴ ὑπαμφίβολός ἐστιν ἡ ἀπὸ κριθῆς τροφὴ καὶ ἀλόγοις ζῴοις καὶ ἀτυχέσιν ἀνθρώποις ἐφαρμόζεται , σύμβολον τοῦ τὴν μεμοιχευμένην οὐδὲν θηρίων διαφέρειν , ὧν ἀδιακρίτους εἶναι καὶ ἀνεπιστάτους τὰς ὀχείας συμβέβηκε , τὴν δὲ καθαρεύουσαν τῶν ἐγκλημάτων τὸν οἰκεῖον ἀνθρώπων βίον ἐζηλωκέναι .
λαβὼν δέ , φησίν , ὁ ἱερεὺς κεραμεοῦν ἀγγεῖον ἐγχείτω καθαρὸν ὕδωρ ἐκ πηγῆς ἀρυσάμενος καὶ ἐπιφερέτω βῶλον γῆς ἐκ τοῦ κατὰ τὸ ἱερὸν ἐδάφους ·
ἅπερ οἶμαι καὶ αὐτὰ συντείνειν πρὸς τὴν ἔρευναν τῆς ἀληθείας διὰ συμβόλων , τὸ μὲν κεραμεοῦν ἀγγεῖον πρὸς τὸ μεμοιχεῦσθαι , διὰ τὸ εὐκάτακτον , θάνατος γὰρ ἡ κατὰ μοιχῶν δίκη , ἡ δὲ γῆ καὶ τὸ ὕδωρ πρὸς τὸ καθαρεύειν τῆς αἰτίας , ἐπειδὴ δι ἀμφοτέρων αἱ γενέσεις καὶ αὐξήσεις καὶ τελειώσεις ἁπάντων 0 1 2 .
ὅθεν ἑκάτερον οὐκ ἀπὸ σκοποῦ καὶ τοῖς ὀνόμασιν ἐπεκόσμησε , τὸ μὲν ὕδωρ εἰπὼν δεῖν „ καθαρὸν “ λαμβάνειν καὶ „ ζῶν “ , ἐπεὶ ἀνυπαίτιος ἡ γυνὴ καθαρεύει τὸν βίον καὶ ζῆν ὀφείλει , τὴν δὲ γῆν οὐκ ἀπὸ τοῦ τυχόντος ἀλλ ἀπὸ τοῦ ἱεροῦ ἐδάφους , ὅπερ ἀναγκαῖον ἀρετᾶν , ὡς καὶ γυναῖκα τὴν σώφρονα 0 1 2 .
τούτων δὲ προευτρεπισθέντων , ἡ μὲν ἀκατακαλύπτῳ τῇ κεφαλῇ τὸ κρίθινον ἄλευρον κομίζουσα , καθάπερ ἐλέχθη , παρίτω , ὁ δὲ ἱερεὺς  ἀντικρὺ  τὸ κεραμεοῦν ἀγγεῖον , ἐν ᾧ ὕδωρ ἐστὶ καὶ γῆ , ἀντικρὺ στὰς ἐπιλεγέτω τάδε ·
„ εἰ μὲν τοὺς ἐπὶ γάμοις θεσμοὺς οὐ παραβέβηκας οὐ δ ἀνὴρ ἕτερος ὡμίλησέ σοι καθυφεμένῃ τὰ πρὸς τὸν νόμῳ συνοικισθέντα δίκαια , ἀνυπαίτιος καὶ ἀθῷος ἴσθι ·
εἰ δ ὠλιγώρησας μὲν ἀνδρὸς καινὰς δὲ ἐζήλωσας ἐπιθυμίας ἢ ἐρασθεῖσα ἢ ἐρασθέντι ἐνδοῦσα , τὰ ἀναγκαιότατα καὶ φίλτατα προδοῦσα καὶ νοθεύσασα , μὴ ἀγνόει πάσαις ἀραῖς ἔνοχος γεγενημένη , ὧν τὰ δείγματα ἀναφανεῖς ἐπὶ τοῦ σώματος .
ἴθι δὴ ἔκπινε ποτὸν ἐλέγχου , ὃ τὰ κεκρυμμένα νῦν καὶ ἀδηλούμενα ἀπαμφιάσει καὶ ἀπογυμνώσει .
“ ταῦτα γράψας ἐν χαρτιδίῳ καὶ ἀπαλείψας τῷ κατὰ τὸ ἀγγεῖον ὕδατι προτεινέτω τῇ γυναικί ·
ἡ δὲ πιοῦσα ἀπαλλαττέσθω προσδοκῶσα ἢ σωφροσύνης ἆθλον ἢ ἀκολασίας τὴν ἀνωτάτω τιμωρίαν .
εἰ μὲν γὰρ σεσυκοφάντηται , σπορὰν καὶ γένεσιν τέκνων ἐλπιζέτω τῶν ἐπὶ στειρώσει καὶ ἀγονίᾳ φόβων καὶ φροντίδων ἀλογοῦσα ·
εἰ δ ἐστὶν ἔνοχος , ἐφεδρεύσοντα ἴστω γαστρὸς ὄγκον οἰδούσης καὶ πιμπραμένης καὶ τῶν περὶ μήτραν δεινὴν κάκωσιν , ἣν καθαρὰν οὐκ ἠξίωσε διατηρεῖν ἀνδρὶ τῷ κατὰ πάτρια γήμαντι .
τοσαύτην δ ἔχει πρόνοιαν ὁ νόμος τοῦ μηδὲν ἐπὶ γάμοις νεωτερίζεσθαι , ὥστε καὶ τοὺς συνιόντας εἰς ὁμιλίαν ἄνδρας καὶ γυναῖκας κατὰ τοὺς ἐπὶ γάμοις θεσμούς , ὅταν εὐνῆς ἀπαλλάττωνται , οὐ πρότερον ἐᾷ τινος ψαύειν ἢ λουτροῖς καὶ περιρραντηρίοις χρῆσθαι , πόρρωθεν μοιχείας ἀνείργων καὶ τῶν ἐπὶ μοιχείαις ἐγκλημάτων .
ἐὰν δέ τις χήραν ἀποθανόντος ἀνδρὸς ἢ καὶ διαζευχθεῖσαν ἄλλως βιασάμενος αἰσχύνῃ , κουφότερον ἢ κατὰ μοιχείαν ἁμάρτημα δρῶν , ἥμισυ σχεδὸν ἐκείνου , τῆς μὲν θανάτου τιμωρίας ἀφείσθω , βίαν δὲ καὶ ὕβριν καὶ ἀκολασίαν καὶ θράσος τὰ αἴσχιστα ὡς κάλλιστα ἀποδεξάμενος κατηγορείσθω καὶ ὅ τι χρὴ παθεῖν ἢ ἀποτῖσαι τιμάτω τὸ δικαστήριον ἐπ  αὐτῷ 0 .
περὶ φθορᾶς .
ἀδελφὸν μὲν καὶ συγγενὲς ἀδίκημα μοιχείας φθορά , καθάπερ ἐκ μητρὸς μιᾶς , ἀκολασίας , φύντα 0 1 ·
ἣν ἔνιοι τῶν εἰωθότων εὐπρεπέσιν ὀνόμασι τὰ αἰσχρὰ ἐπικοσμεῖν ἔρωτα ὀνομάζουσι τ ἀληθὲς ὁμολογεῖν ἐρυθριῶντες .
ἀλλ  ὅμως , εἰ καὶ συγγενές , οὐ παντάπασιν ὅμοιον , τῷ τὸ ἀδίκημα μὴ εἰς πλείους χωρεῖν οἰκίας , ὡς ἐπὶ τῆς μοιχείας συμβέβηκεν , ἀλλ εἰς μίαν συνῆχθαι τὴν τῆς παρθένου 0 1 .
λεκτέον οὖν τῷ κόρης ἀστῆς ἐπιθυμοῦντι · "
προπέτειαν καὶ θράσος ἀναίσχυντον ἢ τὰς ἐπ ἐνέδρᾳ πάγας ἤ τι τῶν ὁμοιοτρόπων , ὦ οὗτος , ἀποστραφεὶς μή τε ἀναφανδὸν μή τε λάθρα πονηρὸς ἐξετασθῇς .
ἀλλ  εἴπερ ἄρα τι τῇ ψυχῇ πέπονθας πρὸς τὴν παῖδα οἰκεῖον , ἴθι πρὸς τοὺς γονεῖς αὐτῆς , ἐὰν ζῶντες τυγχάνωσιν , εἰ δὲ μή , πρὸς τοὺς ἀδελφοὺς ἢ ἐπιτρόπους ἢ ἄλλους κυρίους , καὶ ἀπογυμνώσας τὸ σεαυτοῦ πάθος , ὡς χρὴ τὸν ἐλεύθερον , αἴτει πρὸς γάμον καὶ παρακάλει μὴ ἀνάξιος νομισθῆναι 0 1 2 .
σκαιὸς γὰρ οὐδεὶς ἂν οὕτως γένοιτο τῶν ἐπιμελουμένων τῆς παιδός , ὡς ἐναντιωθῆναι πρὸς λιπαρεστέρας δεήσεις , καὶ μάλιστά γε ἐπειδὰν ἐξετάσας ἀνευρίσκῃ μὴ κατεψευσμένον ἢ ἐπιπόλαιον ἄλλως τὸ πάθος ἀλλ ἐπαληθεῦον καὶ παγίως ἐνιδρυμένον .
“ ἐὰν δέ τις λυττῶν καὶ μεμηνώς , ἅπασι τοῖς ἐκ λογισμοῦ πολλὰ χαίρειν φράσας , δυναστείαν τὸν οἶστρον καὶ τὴν ἐπιθυμίαν ὑπολαβών , νόμου βίαν , ὥς φασί τινες , προτιμοτέραν θέμενος , ἁρπάζῃ καὶ φθείρῃ ταῖς ἐλευθέραις ὡς θεραπαίναις χρώμενος , τὰ πολέμου δρῶν ἐν εἰρήνῃ , πρὸς τοὺς δικαστὰς ἀγέσθω .
κ ἂν μὲν ᾖ πατὴρ τῇ βιασθείσῃ , βουλευέσθω περὶ ἐγγύης τῆς πρὸς τὸν ἐφθαρκότα ·
εἶτα ἐὰν μὲν ἀνανεύῃ , προικιζέτω τὴν παῖδα ὁ φθορεὺς ἄλλως ζημιούμενος χρήμασιν , ἐὰν δὲ συναινῇ καὶ συνεπιγράφηται , μηδὲν ὑπερτιθέμενος ἀγέσθω προῖκα πάλιν τὴν ἴσην ὁμολογῶν καὶ μή τε ἀναδύεσθαι τὴν ἐξουσίαν ἐχέτω μή τε παραιτεῖσθαι , καὶ δι αὐτόν , ἵνα μὴ λαγνείας ἕνεκα δοκῇ μᾶλλον ἢ κατ ἔρωτα νόμιμον ἐφθαρκέναι , καὶ διὰ τὴν κόρην , ἵν αὐτῆς τὸ περὶ τὴν πρώτην σύνοδον ἀτύχημα παρηγορηθῇ βεβαιοτάτῳ γάμῳ , ὃν οὐδὲν ἄλλο τι ἢ θάνατος διαζεύξει 0 .
ἐὰν δὲ πατρὸς ὀρφανὴ τυγχάνῃ , πρὸς τῶν δικαστῶν ἐρωτάσθω , εἴ τε βούλεται συνοικεῖν εἴ τε μή 0 ·
ἐάν τε δὲ συναινῇ ἐάν τε ἀρνῆται , τὰ αὐτὰ γινέσθω ἃ ἂν καὶ ἐπὶ ζῶντι διωμολογήθη τῷ πατρί .
περὶ ὑπογαμιου .
μεθόριόν τινες ὑπολαμβάνουσιν ἀδίκημα εἶναι φθορᾶς καὶ μοιχείας ὑπογάμιον , ὅταν ὁμολογίαι μὲν ὑπερεγγυήσωσι , μήπω δὲ τῶν γάμων ἐπιτελεσθέντων ἕτερος ἀπατήσας τις ἢ καὶ βιασάμενος εἰς ὁμιλίαν ἔλθῃ .
παρ  ἐμοὶ δὲ κριτῇ μοιχείας καὶ τοῦτ ἐστὶν εἶδος ·
αἱ γὰρ ὁμολογίαι γάμοις ἰσοδυναμοῦσιν , αἷς ἀνδρὸς ὄνομα καὶ γυναικὸς καὶ τὰ ἄλλα τὰ ἐπὶ συνόδοις ἐγγράφεται .
ὧν χάριν καταλεύειν ὁ νόμος ἀμφοτέρους προσέταξεν , ἐάν γε ἀπὸ μιᾶς καὶ τῆς αὐτῆς γνώμης ἐπιθῶνται τοῖς ἀδικήμασι συμφρονήσαντες ·
οὐχ οἷόν τε γὰρ μὴ ἀπὸ τῶν αὐτῶν ὁρμηθέντας βουλευμάτων νομίζεσθαι συναδικεῖν , οὐ συναδικοῦντας 0 .
παρὰ γοῦν τὰς τῶν τόπων διαφορὰς αὔξεσθαι συμβέβηκε καὶ μειοῦσθαι τ ἀδίκημα ·
μεῖζον μὲν γάρ , ὡς εἰκός , ἐστίν , εἰ πραχθείη κατὰ πόλιν , ἔλαττον δέ , εἰ τειχῶν ἔξω κατ ἐρημίαν 0 1 ·
ἐνταῦθα μὲν γὰρ βοηθὸς οὐ δὲ εἷς ἐστι τῇ παιδὶ πάνθ ὅσα ὑπὲρ τοῦ διατηρῆσαι τὴν παρθενίαν ἄψαυστον καὶ ἀνεπιβούλευτον λεγούσῃ τε καὶ δρώσῃ , ἐν ἄστει δὲ βουλευτήρια , δικαστήρια , στρατηγῶν , ἀγορανόμων , ἀστυνόμων , ἄλλων ἀρχόντων ὅμιλοι μεγάλοι καὶ σὺν τούτοις ὁ δῆμος 0 .
ἔστι γὰρ ἔστιν ἐν ἑκάστου τῇ ψυχῇ , κ ἂν ἰδιώτης τυγχάνῃ , μισοπόνηρον πάθος , ὃ διακινηθὲν ἀποδείκνυσι τὸν ἔχοντα κατ  ἐκεῖνον τὸν χρόνον ὑπέρμαχον καὶ προαγωνιστὴν αὐτοκέλευστον τοῦ δόξαντος ἠδικῆσθαι .
τῷ μὲν οὖν διαπραξαμένῳ τὴν βίαν ἕπεται δίκη πανταχοῦ , μηδὲν ἐκ τῆς τῶν χωρίων διαφορᾶς εὑρισκομένῳ πρὸς ἐπανόρθωσιν ὧν ὕβρισε καὶ παρηνόμησε ·
τῇ δὲ παιδί , καθάπερ ἔφην , τοτὲ μὲν ἔλεος καὶ συγγνώμη τοτὲ δὲ ἀπαραίτητος τιμωρία παρακολουθήσει 0 .
καὶ περὶ ταύτης μέντοι πολυπραγμονητέον τῷ δικαστῇ μὴ πάντ ἐπὶ τοὺς τόπους ἀναφέροντι ·
δύναται γὰρ καὶ κατὰ μέσην τὴν πόλιν ἄκουσα βεβιάσθαι καὶ ἔξω τῆς πόλεως ἑκοῦσα πρὸς ἔκθεσμον ὁμιλίαν ἐνδοῦναι .
διὸ παρατετηρημένως καὶ σφόδρα καλῶς ἀπολογούμενος ὑπὲρ τῆς ἐν ἐρημίᾳ φθειρομένης φησὶν ὁ νόμος · "
ἐβόησεν ἡ νεᾶνις , καὶ ὁ βοηθήσων οὐκ ἦν αὐτῇ “  Deut .
22 , 27  , ὥστε , εἰ μή τε ἐβόησε μή τε ἠναντιώθη , βουλομένη δὲ συναπῆρε , γένοιτ ἂν ἔνοχος , σόφισμα τοῦ βεβιάσθαι δοκεῖν προστησαμένη τὸν τόπον .
καὶ μὴν ἐν πόλει τί γένοιτ ἂν ὄφελος τῇ πάντα μὲν ἐθελούσῃ ποιεῖν ὑπὲρ τῆς ἰδίας ἐπιτιμίας , ἀδυνατούσῃ δὲ ἕνεκα τῆς περὶ τὸν ὑβριστὴν ἰσχύος ;
τί γὰρ , εἰ μετὰ τῶν ἄλλων καταδήσειεν ἢ τὸ στόμα ἀποφράξειεν , ὡς μη δὲ φωνὴν ῥῆξαι δύνασθαι , γένοιτ ἂν ὄφελος ἐκ τῶν συνοικούντων ;
τρόπον γάρ τινα ἥδε μὲν ἐν πόλει διατρίβουσα κατ ἐρημίαν ἐστὶν ἅτε βοηθῶν ἔρημος , ἡ δέ , κ ἂν μηδεὶς παρατυγχάνῃ , τῷ ἑκοῦσα συναπᾶραι λέγοιτ ἂν οὐδὲν διαφέρειν τῆς ἐν ἄστει .
Εἰσὶ δέ τινες περὶ τὰς ὁμιλίας ἁψίκοροι , γυναικομανεῖς ἐν τ αὐτῷ καὶ μισογύναιοι , συγκλύδων καὶ μιγάδων ἠθῶν ἀνάπλεῳ , οἳ ταῖς πρώταις εὐθὺς ὁρμαῖς ἐνδιδόντες , ὁποῖαί περ ἂν οὖσαι τυγχάνωσιν , ἃς ἡνιοχεῖν δέον ἀχαλινώτους ἐῶσιν , ἀπερισκέπτως καὶ ἀπροοράτως σώμασιν ὁμοῦ καὶ πράγμασιν ἐπεμπίπτοντες τυφλῶν τρόπον , ἅτε ῥύμῃ καὶ φορᾷ βιαίῳ συνωθοῦντες καὶ ἀνατρέποντες , οὐκ ἐλάττω ὧν διατιθέασι πάσχουσι .
περὶ ὧν τάδε νομοθετεῖται ·
κόρας οἱ ἀγόμενοι νόμῳ καὶ γάμους θύσαντές τε καὶ ἑστιαθέντες , μηδὲν οἰκεῖον ἐπὶ ταῖς γαμεταῖς πάθος σῴζοντες , ἀλλ  ὑβρίσαντες καὶ ὡς ἑταίραις ταῖς ἀσταῖς προσενεχθέντες , ἐὰν διάζευξιν τεχνάζωσι μηδεμίαν ἀπαλλαγῆς πρόφασιν ἀνευρίσκοντες , εἶτ ἐπὶ τὸ συκοφαντεῖν τραπόμενοι σπάνει φανερῶν ἐγκλημάτων πρὸς τὰ ἀφανῆ τρέπωσι τὰς αἰτίας καὶ παρελθόντες κατηγορῶσιν , ὅτι παρθένοις δόξαντες συνεληλυθέναι γυναῖκας ἐν ταῖς πρώταις ὁμιλίαις ἐφώρασαν , ἀθροιζέσθω μὲν ἡ γερουσία πᾶσα πρὸς τὴν κρίσιν , παρίτωσαν δὲ οἱ τῶν κατηγορουμένων γονεῖς ἀπολογησόμενοι περὶ κοινοῦ κινδύνου .
κίνδυνος γὰρ οὐ ταῖς θυγατράσι μόνον περὶ τῆς τῶν σωμάτων ἁγνείας ἐστίν , ἀλλὰ καὶ τοῖς ἐπιμεληταῖς , οὐ μόνον ὅτι εἰς τὸν ἀναγκαιότατον τῆς ἀκμῆς καιρὸν οὐ παρετήρησαν , ἀλλ ὅτι καὶ ὡς παρθένους τὰς ὑφ ἑτέρων ἐφθαρμένας ἐνεγύησαν ἀπατῶντες καὶ φενακίζοντες τοὺς λαμβάνοντας .
εἶτα ἐὰν περιγένωνται τοῖς δικαίοις , τιμάτωσαν οἱ δικασταὶ κατὰ τῶν ψευδεῖς αἰτίας πλαττομένων χρημάτων ζημίας καὶ τὰς διὰ πληγῶν εἰς τὰ σώματα ὕβρεις καὶ  τὸ πάντων ἐκείνοις ἀηδέστατον  τὴν τῶν γάμων βεβαίωσιν , ἐὰν ὑπομένωσιν αἱ γυναῖκες ἔτι τοῖς τοιούτοις συνοικεῖν ·
ταῖς μὲν γὰρ ἐφίησιν ὁ νόμος θελούσαις καὶ μένειν καὶ ἀπαλλάττεσθαι , τοὺς δὲ οὐδετέρου κυρίους ἀπέφηνεν , ἀνθ ὧν ἐσυκοφάντησαν .
κατὰ ἀνδροφόνων 0 .
ὄνομα μὲν ἀνδροφονία κατὰ τοῦ κτείναντος ἄνθρωπον ἐπιφημίζεται , τὸ δ ἀληθὲς ἔργον ἐστὶν ἱεροσυλία καὶ ἱεροσυλιῶν ἡ μεγίστη , διότι τῶν ἐν κόσμῳ κτημάτων καὶ κειμηλίων οὐδὲν οὔ τε ἱεροπρεπέστερον οὔ τε θεοειδέστερόν ἐστιν ἀνθρώπου ·
* * * παγκάλης εἰκόνος πάγκαλον ἐκμαγεῖον ἀρχετύπου λογικῆς ἰδέας παραδείγματι τυπωθέν 0 .
τὸν οὖν ἀνδροφόνον εὐθὺς ἀσεβῆ καὶ ἀνοσιουργὸν ὑποληπτέον , ἀνοσιουργημάτων καὶ ἀσεβημάτων δρῶντα τὸ μέγιστον , ὃν ἀμείλικτα ἐργασάμενον ἀναιρετέον , ἐπειδὴ μυρίων θανάτων ἐπάξιος ὢν ἕνα ὑπομένει διὰ τὸ τῆς τιμωρίας ἀθάνατον εἰς πλῆθος μὴ πεφυκυίας συναύξεσθαι ·
χαλεπὸν δὲ οὐδέν , εἰ τ αὐτὸν οἷς διέθηκέ τις πείσεται 0 .
καίτοι πῶς ἐστι τ αὐτόν , εἰ καὶ χρόνοις καὶ πράξεσι καὶ βουλήμασι καὶ προσώποις διαλλάττει ;
ἢ οὐχὶ τὸ μὲν χειρῶν ἄρχειν ἀδίκων ἐστὶ πρότερον , τὸ δ ἀμύνεσθαι ὕστερον 0 ;
καὶ ἀνδροφονία μὲν παρανομώτατον , ἡ δὲ κατὰ ἀνδροφόνων κόλασις νομιμώτατον 0 1 2 ;
καὶ ὁ μὲν κτείνας ἐκπεπλήρωκε τὴν ἐπιθυμίαν ὃν προῄρητο ἀνελών , ὁ δὲ πεπονθὼς ἅτε γεγονὼς ἐκποδὼν οὔ τ ἀντιδιαθεῖναι οὔτ  ἀντεφησθῆναι δυνατός ἐστι ;
καὶ ὁ μὲν ἐπιβουλεύειν αὐτοχειρίᾳ πέφυκε δι  ἑαυτοῦ , τῷ δ ἀτελὴς ἡ ἐπέξοδος , εἰ μὴ συγγενεῖς ἢ φίλοι προαγωνίσαιντο λαβόντες τοῦ πάθους οἶκτον 0 1 ;
ἐάν τις ἐπανατείνηται ξίφος , ὥστε ἀποκτεῖναι , κ ἂν μὴ ἀνέλῃ , ἔνοχος ἔστω προαιρέσει γεγονὼς ἀνδροφόνος , εἰ καὶ μὴ τὸ τέλος τῇ γνώμῃ συνέδραμε .
τὰ δ αὐτὰ πασχέτω , κ ἂν σὺν τέχνῃ τις ἐξ ἐνέδρας , οὐ θαρρῶν ἄντικρυς ἐπιχειρεῖν , βουλεύῃ καὶ μηχανᾶται δολερῶς τὸν φόνον ·
ἐναγὴς γὰρ καὶ οὗτος εἰ καὶ μήπω ταῖς χερσὶν ἀλλά τοι τῇ ψυχῇ καθέστηκεν 0 .
ὥσπερ γάρ , οἶμαι , πολεμίους οὐ μόνον τοὺς ἤδη ναυμαχοῦντας ἢ πεζομαχοῦντας ἀλλὰ καὶ τοὺς εἰς ἑκάτερον παρεσκευασμένους καὶ τὰς ἑλεπόλεις ἐφιστάντας τοῖς λιμέσι καὶ τείχεσι , κ ἂν μήπω συμπλέκωνται , κρίνομεν , οὕτως καὶ ἀνδροφόνους χρὴ νομίζειν οὐ τοὺς κτείναντας αὐτὸ μόνον ἀλλὰ καὶ τοὺς πάντα δρῶντας εἰς τὸ ἀνελεῖν ἢ φανερῶς ἢ λάθρα , κ ἂν μὴ τὸ ἀδίκημα ὦσιν εἰργασμένοι .
ἐὰν δὲ καὶ ὑπὸ δειλίας ἢ θράσους , μαχομένων καὶ ἐπιλήπτων παθῶν , καταφυγεῖν τολμῶσιν εἰς τὸ ἱερὸν ὡς ἀσυλίαν εὑρησόμενοι , κωλυτέον ·
κ ἂν ὀφθῶσι παρεισδύντες , ἐκδοτέον ἐπ ἀναιρέσει τοιαῦτα ἐπιλέγοντας , ἀσυλίαν ἀνιέροις τὸ ἱερὸν μὴ παρέχεσθαι .
πᾶς γὰρ ὁ ἀνίατα δρῶν ἐχθρὸς θεῷ 0 ·
ἀνδροφόνοι δὲ ἀνίατα δρῶσιν , ἐπεὶ καὶ οἱ ἀνδροφονηθέντες ἀνίατα πεπόνθασιν .
ἢ τοῖς μὲν μηδὲν ἡμαρτηκόσιν , ἕως ἂν ἀπολούσωνται καὶ περιρρανάμενοι καθαρθῶσι τοῖς εἰωθόσι καθαρσίοις , ἄβατος ὁ νεώς ἐστι , τοὺς δὲ ἐνόχους ἀνεκπλύτοις ἄγεσιν , ὧν τὰ μιάσματα οὐδεὶς ἀπονίψει χρόνος , ἄξιον ἐπιφοιτᾶν καὶ ἐνδιατρίβειν τοῖς ἕδεσιν , οὓς οὐ δ ἂν οἰκία δέξαιτο κοσμίων ἀνδρῶν οἷς μέλει τῶν ὁσίων 0 ;
προστιθέντας οὖν ἀδικήματα ἀδικήμασιν , ἀνδροφονίᾳ παρανομίαν καὶ ἀσέβειαν , ἀναγκαῖον ἀπάγειν δώσοντας δίκην , τοὺς ὡς ἔφην ἄξια μυρίων θανάτων , οὐχ ἑνός , εἰργασμένους 0 .
ἄλλως τε τοῖς συγγενέσι καὶ φίλοις τοῦ δολοφονηθέντος ἀποκεκλείσεται τὸ ἱερόν , εἰ ὁ ἀνδροφόνος ἐνδιατρίβοι , μὴ ἂν ὑπομείνασιν εἰς τ αὐτόν ποτε ἐλθεῖν ·
ἄτοπον δὲ ἑνὸς ἕνεκα πολλοὺς καὶ τοῦ παρανομωτάτου τοὺς παρανομηθέντας ἐξελαύνεσθαι , οἳ πρὸς τῷ μηδὲν ἁμαρτεῖν ἔτι καὶ πένθος πρόωρον ἀνεδέξαντο 0 .
τάχα μέντοι καὶ τὰ μακρὰν ὀξυωπίᾳ λογισμοῦ πεφυκὼς ἐμβλέπειν πρ οὐνόησε μὴ φόνον ἐν τῷ ἱερῷ γενέσθαι κατὰ τὰς ἐπιφοιτήσεις τῶν τοῦ σφαγέντος ἐπιτηδείων , οὓς στοργή , πάθος ἀδούλωτον , ὥσπερ τοὺς ἐνθουσιῶντας καὶ κατεχομένους προκαλέσεται μόνον οὐκ αὐτοχειρίᾳ κτεῖναι τὸν ἀνδροφόνον 0 1 ·
οὗ γενομένου συμβήσεταί τι τῶν ἀνοσιωτάτων , αἵματι γὰρ ἀνδροφόνων αἷμα θυσιῶν ἀνακραθήσεται , τὸ τῶν καθωσιωμένων τῷ μὴ καθαρῷ 0 .
διὰ μὲν δὴ ταῦτα κελεύει καὶ ἀπ αὐτῶν τῶν βωμῶν ἐκδοῦναι τὸν ἀνδροφόνον .
ἀλλ οἱ μὲν ξίφεσιν ἢ δορατίοις ἢ βέλεσιν ἢ ξύλοις ἢ λίθοις ἤ τισιν ὁμοιοτρόποις ἀναιροῦντες δύνανται μὴ προβεβουλευμένοι μη δ ἐκ πολλοῦ παρ αὑτοῖς λελογισμένοι τὸ ἄγος , ἐκ τ αὐτομάτου διακινηθέντες καὶ θυμῷ δυνατωτέρῳ χρησάμενοι λογισμοῦ , δρᾶσαι τὸν φόνον , ὡς ἡμίεργον τὴν πρᾶξιν εἶναι , τῆς διανοίας μὴ προκατεσχημένης ἐκ μακροῦ τοῖς μιάσμασιν .
εἰσὶ δὲ ἕτεροι πονηρότατοι , χερσὶ καὶ γνώμαις ἐναγεῖς , οἱ μάγοι καὶ φαρμακευταί , σχολὴν καὶ ἀναχώρησιν ἐνδιδόντες αὑτοῖς πρὸς καιρίους ἐπιθέσεις καὶ τέχνας καὶ μηχανὰς πολυτρόπους ἀνευρίσκοντες ἐπὶ ταῖς τῶν πλησίον συμφοραῖς .
ὅθεν κελεύει φαρμακευτὰς καὶ φαρμακίδας μηδεμίαν ἡμέραν ἀλλὰ μη δ ὥραν ἐπιβιοῦν , ἀλλ ἅμα τῷ ἁλῶναι τεθνάναι , μηδεμιᾶς ἐγγινομένης προφάσεως εἰς ἀναβολὴν καὶ ὑπέρθεσιν τῆς τιμωρίας ·
τοὺς μὲν γὰρ ἄντικρυς ἐπιβουλεύοντας δύναιτ ἄν τις φυλάξασθαι , τῶν δὲ κρύφα συντιθέντων καὶ σκευωρούντων τὰς ἐπιθέσεις φαρμακείαις οὐ ῥᾴδιον τὰς τέχνας συνιδεῖν 0 .
ἀναγκαῖον οὖν , ἃ μελλήσουσι δι αὐτοὺς ἕτεροι παθεῖν , τοὺς δρῶντας προδιαθεῖναι 0 .
καὶ γὰρ ἄλλως ὁ μὲν ἐμφανῶς ξίφει κτείνων ἤ τινι ὅπλῳ τῶν ὁμοιοτρόπων καθ ἕνα καιρὸν ὀλίγους ἀνελεῖ , φαρμάκοις δὲ θανασίμοις μυρίους ὅσους τὴν ἐπιβουλὴν οὐ προαισθανομένους ἐδωδίμοις τισὶν ἀναμίξας καὶ συνανακερασάμενος 0 .
ἤδη γοῦν πολυάνθρωπα συσσίτια καθ ἑταιρείαν συνεληλυθότων ἐπὶ τοὺς αὐτοὺς ἅλας καὶ τὴν αὐτὴν τράπεζαν ἐν σπονδαῖς ἄσπονδα ἔπαθεν ἐξαίφνης διαφθαρέντα καὶ θάνατον ἀντ εὐωχίας ἀντηλλάξατο .
διὸ προσήκει κατὰ τῶν τοιούτων καὶ τοὺς ἐπιεικεστάτους καὶ τοὺς μετριοπαθεστάτους φονᾶν , μόνον οὐκ αὐτόχειρας γινομένους καὶ νομίζοντας εὐαγὲς εἶναι τὸ μὴ ἑτέροις τὴν τιμωρίαν ἐπιτρέπειν ἀλλ  ἑαυτοῖς 0 .
πῶς γὰρ οὐκ ἔστι πάνδεινον , διὰ τροφῆς ἣ τοῦ ζῆν αἰτία καθέστηκε θάνατον τεχνάζειν καὶ τοῖς φύσει τροφίμοις φθοροποιὸν ἐνεργάζεσθαι μεταβολήν , ἵνα τινὲς διὰ φυσικὴν ἀνάγκην ἐπ ἐδωδὴν καὶ πόσιν ἰόντες , οὐ προϊδόντες τὴν ἐνέδραν , ὡς σωτήρια προσῶνται τὰ πανωλεθρίας αἴτια 0 ;
τὴν δ αὐτὴν ὑπομενέτωσαν τιμωρίαν , κ ἄν  εἴ  τινες θανάσιμα μὴ συντιθέντες τὰ δι ὧν μακραὶ κατασκευάζονται νόσοι προσφέρωσι ·
θάνατοι γὰρ πολλάκις αἱρετώτεροι νόσων εἰσὶ καὶ μάλιστα τῶν τοιούτων , αἳ μήκεσι χρόνων ἀποτείνονται καὶ τέλος ἔχουσιν οὐκ αἴσιον ·
δυσίατα γὰρ ἤδη καὶ παντελῶς ἀθεράπευτα τὰ ἐκ φαρμακειῶν ἀρρωστήματα 0 .
χαλεπώτερα μέντοι συμβαίνειν φιλεῖ τῶν ἐν τοῖς σώμασι καὶ τὰπερὶ τὰς ψυχὰς πάθη τῶν ἐπιβουλευομένων ·
ἐκστάσεις γὰρ καὶ παραφροσύναι καὶ ἀφόρητοι μανίαι κατασκήπτουσι , δι ὧν ὁ νοῦς , ἣν μεγίστην ἀπένειμεν ἀνθρώπων γένει δωρεὰν ὁ θεός , κακούμενος πάσας κακώσεις , ὅταν ἀπογνῷ τὰ σωτήρια , μετανίσταται καὶ μετοικίζεται τὸ τῆς ψυχῆς φαυλότερον εἶδος ὑπολειπόμενος ἐν τῷ σώματι , τὸ ἄλογον , οὗ καὶ τὰ θηρία μετέσχηκεν , ἐπειδὴ πᾶς ὁ ἐρημωθεὶς λογισμοῦ τοῦ κρείττονος μέρους ψυχῆς μεταβέβληκεν εἰς θήρειον φύσιν , κ ἂν ἔτι μένωσιν οἱ τοῦ σώματος χαρακτῆρες ἀνθρωπόμορφοι .
τὴν μὲν οὖν ἀληθῆ μαγικήν , ὀπτικὴν ἐπιστήμην οὖσαν , ᾗ τὰ τῆς φύσεως ἔργα τρανοτέραις φαντασίαις αὐγάζεται , σεμνὴν καὶ περιμάχητον δοκοῦσαν εἶναι , οὐκ ἰδιῶται μόνον ἀλλὰ καὶ βασιλεῖς καὶ βασιλέων οἱ μέγιστοι καὶ μάλιστα οἱ Περσῶν διαπονοῦσιν οὕτως , ὥστ οὐδένα φασὶν ἐπὶ βασιλείαν δύνασθαι παραπεμφθῆναι παρ αὐτοῖς , εἰ μὴ πρότερον τοῦ μάγων γένους κεκοινωνηκὼς τυγχάνοι .
ἔστι δέ τι παράκομμα ταύτης , κυριώτατα φάναι κακοτεχνία , ἣν μηναγύρται καὶ βωμολόχοι μετίασι καὶ γυναίων καὶ ἀνδραπόδων τὰ φαυλότατα , περιμάττειν καὶ καθαίρειν κατεπαγγελλόμενα καὶ στέργοντας μὲν εἰς ἀνήκεστον ἔχθραν μισοῦντας δὲ εἰς ὑπερβάλλουσαν εὔνοιαν ἄξειν ὑπισχνούμενα φίλτροις καὶ ἐπῳδαῖς τισιν , εἶτα τοὺς ἀπλάστοις καὶ ἀκακωτάτοις ἤθεσι κεχρημένους ἀπατᾷ τε καὶ ἀγκιστρεύεται , μέχρις ἂν τὰς μεγίστας προσλάβωσι συμφοράς , δι ἃς οἰκείων καὶ συγγενῶν ὅμιλοι μεγάλοι καὶ πολυάνθρωποι κατὰ μικρὸν ὑπορρέοντες ἀψοφητὶ ταχέως ἐξεφθάρησαν .
εἰς ἅπερ , οἶμαι , πάντα ἀπιδὼν ὁ ἡμέτερος νομοθέτης οὐκ ἐᾷ τὰς κατὰ φαρμακευτῶν εἰς ὕστερον ἀναβάλλεσθαι δίκας , παραχρῆμα τὰς τιμωρίας ἀναπράττειν κελεύσας ·
αἱ γὰρ ὑπερθέσεις τοὺς μὲν ὑπαιτίους ἐνευκαιρεῖν τοῖς αὐτοῖς ἀδικήμασι παρορμῶσιν ἅτε θανατῶντας , τοὺς δὲ εἰς τὸ παθεῖν ὑπόπτους φοβερωτέρου δέους ἀναπιμπλᾶσι , τὴν ἐκείνων ζωὴν θάνατον αὑτῶν εἶναι νομίζοντας .
καθάπερ οὖν ἔχεις καὶ σκορπίους καὶ ὅσα ἰοβόλα , πρὶν δακεῖν ἢ τρῶσαι ἢ συνόλως ἐφορμῆσαι , θεασάμενοι μόνον χωρὶς ὑπερθέσεως κτείνομεν , προφυλαττόμενοι διὰ τὴν ἐνυπάρχουσαν αὐτοῖς κακίαν τὸ μηδὲν παθεῖν , τὸν αὐτὸν τρόπον καὶ ἀνθρώπους ἄξιον τιμωρεῖσθαι , οἳ φύσεως ἐπιλαχόντες ἡμέρου διὰ τὴν κοινωνίας αἰτίαν , λογικὴν ψυχήν , ἐπιτηδεύσει πρὸς θηρίων ἀτιθάσων ἀγριότητας μετέβαλον ἐν ἡδονῇ καὶ ὠφελείᾳ τῇ πάσῃ τιθέμενοι τὸ κακῶς ποιεῖν ὅσους ἂν δύνωνται 0 .
τοσαῦτ  ἐν τῷ παρόντι περὶ φαρμακευτῶν ἀποχρώντως λελέχθω .
προσήκει μέντοι μη δὲ τοῦτ ἀγνοεῖν , ὅτι καιροὶ συμπίπτουσιν ἀβούλητοι πολλάκις , ἐν οἷς ἀνδροφονεῖ τις οὐκ ἐπὶ τοῦτ ἐλθὼν ἢ παρεσκευασμένος , ἀλλ ἐξαπιναίως ἁρπασθεὶς ὑπ ὀργῆς , ἀνηκέστου καὶ ἐπιβούλου πάθους , ὃ καὶ τὸν ἔχοντα καὶ τὸν καθ οὗ γίνεται τὰ μέγιστα βλάπτει .
προελθὼν γὰρ ἔστιν ὅτε εἰς ἀγορὰν ἕνεκα πραγματείας ἐπειγούσης , ἐντυχών τινι προπετεστέρῳ κακηγορεῖν ἢ τύπτειν ἐπιχειροῦντι ἢ καὶ αὐτὸς ἄρξας τῆς πρὸς ἐκεῖνον διαφορᾶς , συμπλοκῆς γενομένης , ὑπὲρ τοῦ διαζευχθῆναι καὶ θᾶττον ἐκφυγεῖν ἢ πὺξ ἔπαισε τῇ χειρὶ ἢ λίθον ἀράμενος ἔρριψε ·
καιρίως δὲ τῆς πληγῆς ἐνεχθείσης , εἰ μὲν εὐθὺς θνῄσκοι , καὶ ὁ παίσας θνῃσκέτω τὰ ἴσα οἷς διέθηκε παθών ·
ἐὰν δὲ παραχρῆμα μὲν ἐκ τῆς πληγῆς μὴ τελευτήσῃ , νόσῳ δὲ χρήσηται καὶ κλινήρης γενόμενος ἐπιμελείας τυχὼν τῆς προσηκούσης αὖθις ἐξαναστῇ καὶ προέλθῃ , κ ἂν μὴ ποσὶν ἀρτίοις πως δύνηται βαδίζειν ἀλλ ὑπερειδόντων τινῶν ἢ καὶ βακτηρίᾳ σκηριπτόμενος , διττὰς ὁ παίσας ἐκτινέτω ζημίας , τὴν μὲν εἰς ἀργίας ἐπανόρθωσιν , τὴν δ ἀντὶ τῶν ἰατρείων .
καταθεὶς δ ἀπηλλάχθω τῆς ἐπὶ τῷ θανάτῳ τιμωρίας , κ ἂν ὕστερον ὁ τὴν πληγὴν λαβὼν τελευτήσῃ ·
τάχα γὰρ οὐκ ἀπὸ τῆς πληγῆς , ἐπειδὴ ῥᾴων γενόμενος εἰς περίπατον προῆλθεν , ἀλλὰ καθ ἑτέρας αἰτίας , αἳ καὶ τοὺς ὑγιεινοτάτους τὰ σώματα πολλάκις ἐξαίφνης ἐπιθέμεναι διέφθειραν 0 .
ἐὰν δὲ συμπλακεὶς γυναικί τις ἐγκύῳ πληγὴν ἐμφορήσῃ κατὰ τὴν γαστέρα , ἡ δὲ ἀμβλώσῃ , ἐὰν μὲν ἄπλαστον καὶ ἀδιατύπωτον τὸ ἀμβλωθὲν τύχῃ , ζημιούσθω , καὶ διὰ τὴν ὕβριν καὶ ὅτι ἐμποδὼν ἐγένετο τῇ φύσει ζῳογονῆσαι τὸ κάλλιστον τεχνιτευούσῃ καὶ δημιουργούσῃ ζῷον , ἄνθρωπον ·
εἰ δὲ ἤδη μεμορφωμένον , ἁπάντων μελῶν τὰς οἰκείους τάξεις καὶ ποιότητας ἀπειληφότων , θνῃσκέτω 0 .
τὸ γὰρ τοιοῦτον ἄνθρωπός ἐστιν , ὃν ἐν τῷ τῆς φύσεως ἐργαστηρίῳ διεχρήσατο μήπω καιρὸν εἶναι νομιζούσης εἰς φῶς προαγαγεῖν , ἐοικὸς ἀνδριάντι ἐν πλαστικῇ κατακειμένῳ , πλέον οὐδὲν ἢ τὴν ἔξω παραπομπὴν καὶ ἄνεσιν ἐπιζητοῦντι 0 .
διὰ ταύτης τῆς προστάξεως καὶ ἕτερόν τι μεῖζον ἀπηγόρευται , βρεφῶν ἔκθεσις , ὃ παρὰ πολλοῖς τῶν ἄλλων ἐθνῶν ἕνεκα τῆς φυσικῆς ἀπανθρωπίας χειρόηθες ἀσέβημα γέγονεν .
εἰ γὰρ τοῦ μηδέπω ταῖς ὡρισμέναις τῶν καιρῶν περιόδοις ἀποκυηθέντος προνοητέον , ὡς μὴ ἐξ ἐπιβουλῆς τι δεινὸν πάθοι , πῶς οὐχὶ μᾶλλον τοῦ τελειογονηθέντος καὶ ὥσπερ εἰς ἀποικίαν ἣν ἔλαχον ἄνθρωποι προπεμφθέντος ἐπὶ τῷ μεταλαχεῖν τῶν τῆς φύσεως δωρεῶν , ἃς ἀνίησιν ἐκ γῆς καὶ ὕδατος καὶ ἀέρος καὶ οὐρανοῦ , παρέχουσα τῶν μὲν οὐρανίων τὴν θέαν , τῶν δὲ ἐπιγείων τὸ κράτος καὶ τὴν ἡγεμονίαν , καὶ πάσαις μὲν χορηγοῦσα ταῖς αἰσθήσεσιν ἄφθονα τὰ πάντων , τῷ δὲ νῷ καθάπερ μεγάλῳ βασιλεῖ τὰ μὲν διὰ τούτων ὡς ἂν δορυφόρων ὅσα αἰσθητά , τὰ δ ἄνευ τούτων ὅσα λόγῳ καταληπτά 0 1 2 ;
τοσούτων οὖν ἀποστεροῦντες ἀγαθῶν τοὺς παῖδας οἱ τροφεῖς , ἅμα τῇ γενέσει τούτων μηδενὸς μεταδιδόντες , ἴστωσαν νόμους φύσεως καταλύοντες καὶ τὰ μέγιστα κατηγοροῦντες αὑτῶν , φιληδονίαν , μισανθρωπίαν , ἀνδροφονίαν καὶ  τὸ χαλεπώτατον ἄγος  τεκνοκτονίαν .